BRI บวกต่อ 4% ลุ้นกำไร Q4 โตเด่น รับยอดโอน-เปิดโครงการใหม่ โบรกชูเป้า 13 บ.
BRI วิ่งต่อ 4% เก็งกำไรไตรมาส 4/65 โตเด่น รับแรงหนุนจากกิจกรรมการก่อสร้างที่เข้าสู่ภาวะปกติ ยอดโอนเพิ่ม และเปิดโครงการใหม่ โบรกแนะนำราคาเป้าหมาย 13 บ.
BRI วิ่งต่อ 4% เก็งกำไรไตรมาส 4/65 โตเด่น รับแรงหนุนจากกิจกรรมการก่อสร้างที่เข้าสู่ภาวะปกติ ยอดโอนเพิ่ม และเปิดโครงการใหม่ โบรกแนะนำราคาเป้าหมาย 13 บ.
1 ธ.ค. 2565

ผู้สื่อข่าวรายงานว่า วันนี้ (1 ธ.ค.65) ราคาหุ้น บริษัท บริทาเนีย จำกัด (มหาชน) หรือ BRI ณ เวลา 14:53 น. อยู่ที่ระดับ 10.50 บาท บวก 0.40 บาท หรือ 3.96% สูงสุดที่ระดับ 10.50 บาท ต่ำสุดที่ระดับ 10.30 บาท ด้วยมูลค่าการซื้อขาย 30.43 ล้านบาท

บล.เมย์แบงก์ (ประเทศไทย) ระบุในบทวิเคราะห์ว่า คาดแนวโน้มกำไรไตรมาส 4/65 จะกลับมาเติบโตทั้งจากไตรมาสก่อน และเติบโตจากงวดเดียวกันของปีก่อน รับแรงหนุนจากกิจกรรมการก่อสร้างที่เข้าสู่ภาวะปกติ ผสานการเลื่อนโอนกรรมสิทธิ์ที่ล่าช้าจากไตรมาส 3/65 มาไตรมาส 4/65 อีกทั้งจะมีโครงการใหม่ในไตรมาส 4/65 ที่คาดเปิดอีก 3-5 โครงการ รวมถึงมีอัตราจ่ายปันผลสูงราว 6% น่าสะสม แนะนำราคาเป้าหมาย 13 บาท